钦定古今图书集成/明伦汇编/人事典/第095卷 > 性理会通 > 《招魂》周宋玉
## 钦定古今图书集成/明伦汇编/人事典/第095卷 > 性理会通 > 《招魂》周宋玉

“朕幼清以廉洁兮，身服义而未沬。主此盛德兮，牵于
俗而芜秽。上无所考此盛德兮，长离殃而愁苦。”帝告
巫阳曰：“有人在下，我欲辅之。魂魄离散，汝筮予之？”巫
阳对曰：“掌梦上帝，其命难从。若必筮予之，恐后之谢，
不能复用。”巫阳焉，乃下招曰：“魂兮归来，去君之恒干，
何为乎四方些！舍君之乐处，而离彼不祥些！魂兮归
来，东方不可以托些。长人千仞，唯魂是索些。十日代
出，流金砾石些。彼皆习之，魂往必释些。归来归来！不
可以托些。魂兮归来，南方不可以止些！雕题黑齿，得
人肉以祀，以其骨为醢些。蝮蛇蓁蓁，封狐千里些。雄
虺九首，往来倏忽，吞人以益其心些。归来归来！不可
以久淫些。魂兮归来！西方之害，流沙”千里些。旋入雷
渊，靡散而不可止些！幸而得脱，其外旷宇些。“赤螘若
象，元蜂若壶些。五谷不生，藂菅是食些。其土烂人，求
水无所得些。彷徉无所倚，广大无所极些。归来归来，
恐自遗贼些！魂兮归来！北方不可以止些！增冰峨峨，
飞雪千里些。归来归来，不可以久些！魂兮归来，君无
上天些！虎豹九关，啄害下人些。一夫九首，拔木九千
些。豺狼从目，往来侁侁些。悬人以嬉，投之深渊些。致
命于帝，然后得瞑些。归来归来，往恐危身些！魂兮归
来，君无下此幽都些！土伯九约，其角觺觺些。敦脄血
拇，逐人𬳵𬳵些。参目虎首，其身若牛些。此皆甘人，归
来归来，恐自遗灾些。魂兮归来，入修门些。工祝招君”，
背行先些。秦篝齐缕，郑绵络些。招具该备，永啸呼些。
魂兮归来，反故居些。天地四方，多贼奸些。像设君室，
静闲安些。高堂邃宇，槛层轩些。层台累榭，临高山些。
网户朱缀，刻方连些。冬有突厦，夏室寒些。川谷径复，
流潺湲些。光风转蕙，汜崇兰些。经堂入奥，朱尘筵些。
砥室翠翘，挂曲琼些。翡翠珠被，烂齐光些。蒻阿拂壁，
罗帱张些。纂组绮缟，结琦璜些。室中之观，多珍怪些。
兰膏明烛，华容备些。二八侍宿，射递代些。九侯淑女，
多迅众些。盛鬋不用，制实满宫些。容态好比，顺弥代
些。弱颜固植，謇其有意些。姱容修态，緪洞房些。蛾眉
曼睩，目腾光些。靡颜腻理，遗视矊些。离榭修幕，侍君
之间些。翡帷翠帱，饰高堂些。红壁沙版，元玉之梁些。
仰观刻桷，画龙蛇些。坐堂伏槛，临曲池些。芙蓉始发，
杂芰荷些。紫茎屏风，文缘波些。文异豹饰，侍陂陁些。
轩辌既低，步骑罗些。兰薄户树，琼木篱些。魂兮归来，
何远为些？室家遂宗，食多方些。稻粢穱麦，挐黄粱些。
大苦咸酸，辛甘行些。肥牛之腱，臑若芳些。和酸若苦，
陈吴羹些。胹鳖炮羔，有柘浆些。鹄酸臇凫，煎鸿鸧些。
露鸡臛蠵，厉而不爽些。粔籹蜜饵，有𫗠𫗮些。《瑶浆》
勺，实羽觞些。挫糟冻饮，酎清凉些。华酌既陈，有琼浆
些。归反故室，敬而无妨些。肴羞未通，女乐罗些。陈钟
按鼓，造新歌些。涉江采菱，发扬荷些。美人既醉，朱颜
酡些。娭光眇视，目曾波些。被文服纤，丽而不奇些。长
发曼鬋，艳陆离些。二人齐容，起郑舞些。衽若交竿，抚
案下些。竽瑟狂会，填鸣鼓些。宫庭震惊，发激楚些。吴
“歈蔡讴，奏《大吕》些。士女杂坐，乱而不分些。放陈组缨，
班其相纷些。郑卫妖玩，来杂陈些。《激楚》之结，独秀先
些。”象棋，有六博些。分曹并进，遒相迫些。成枭而

思，兰芳假些。人有所极，同心赋些。酎饮尽欢，乐先故
些。魂兮归来，反故居些。乱曰献岁发春兮汨吾南征。
菉𬞟齐叶兮白芷生，路贯庐江兮左长薄，倚沼畦瀛
兮遥望博，青骊结驷兮齐千乘，悬火延起兮元颜烝，
步及骤处兮诱骋先，抑骛若通兮引车右，还与王趋
梦兮课后先，君王亲发兮惮青兕，朱明承夜兮时不
可淹，皋兰被径兮斯路渐，湛湛江水兮上有枫，目极
千里兮伤春，心魂兮归来哀《江南》。